L'Avereit de Comenge
L'Avereit de Comenge (Lavelanet-de-Comminges en francés) qu'es una comuna de Volvèstre, lengadociana istoricament, mès lingüisticament gascona, situada dens lo departament de la Nauta Garona e de la region d', ancianament de Miègjorn-Pirenèus.

Geografia
Anciana bastida de l'airal urban de Tolosa situada en Volvèstre a 32 km al Sud de Murèth e a 50 km al sud de Tolosa, accès per l'A64 sortida 24.

Toponimia
L'Avereit, foneticament [laße'rejt], qu'es lo medish nom a l'origina que L'Avelhanet (lengadocian meridional) o L'Agroet (gascon). Lo nom qu'es atestat en latin en 1272, de Avellaneto. L'Avereit que ven deu latin avellana (de abellana nux), « averana, auran, aulan », damb lo sufixe collectiu -etum, donc « lòc on i a d'averanèrs, d'averanèras » . Lo grop -ll- intervocalic que ven regularament r e -n- que s'amudeish normalament (mès que se consèrva sovent, mei que mei dens lo nom deu hrut, mercés a un passatge au masculin qui hè que n es pas mei intervocalica). L'Avereit qu'estó probablament *L'Averaet, com L'Agroet (la grafia francesa d'aqueth darrèr nom, Laveraët, que rebat probablament la prononciacion medievala). Lo passatge de [laßera'et] a [laße'rejt], per [laßere'et] (influéncia de la vocala tonica sus a), prononciacion de segur transitòria, o per [laßera'jet] que permet l'evitament de l'iatus.

Istòria
Pendent l'Ancian Regime, L'Avereit (Lavelanet e Larrouzet) qu'èra de la diocèsi civila de Rius, doncas de la província de Lengadòc, de la generalitat de Tolosa, de la diocèsi de Rius, de la senescauciá de Tolosa. En 1790, L'Avereit qu'èra deu canton de Casèras, en l'an VIII, deu canton de Rius, en 1801 (an X) deu canton de Casèras, puish que tornè au canton de Rius en l'an XII, d'aquí a sa supression en 2015. La glèisa qu'es devath lo patronatge de Sent Bertomiu. Lo nom oficiau qu'èra Lavelanet et Saint-Cizy en l’an VIII e que passè de Lavelanet a Lavelanet-de-Comminges per decret deu 22 de març 1929 . L'annexion de Saint-Cizy (anciana estacion romana d'Aquae Siccae) qu'estó brèva perqué la petita comuna èra recensada a part au còp en 1800 e en 1806; ara qu'es dens Casèras (Nauta Garona) despuish 1842.

Pendent l'Ancian Regime, la parròquia de Larrouset èra de la diocèsi de Rius e de la senescaucia de Pàmias. Le vocable de la glèisa, annèxa de Gençac de Garona, es Sent Jacme .

Administracion

 Abans la refòrma cantonala de 2014, aplicada en 2015, la comuna èra del canton de Rius; es ara del canton d'Autariba.

Demografia

Personas ligadas a la comuna
 Joseph Caffarelli

Véser tanben
 Comunas de la Nauta Garona

Nòtas e referéncias

Ligams extèrnes
 L'Avereit de Comenge sul site de l'IGN

Comuna de Volvèstre ()
Categoria : Arrondiment de Murèth
Comuna de Volvèstre
Comuna de la Nauta Garona